Bosna i Hercegovina

Federacija Bosne i Hercegovine

Kanton Sarajevo

Općina Ilijaš



|  |
| --- |
| JAVNA USTANOVA OSNOVNA ŠKOLA “STARI ILIJAŠ” UL. BOSANSKI PUT BR. 151, 71380 ILIJAŠ |

Na osnovu  člana 57. stav (1) Zakona o osnovnom  odgoju i obrazovanju Kantona Sarajevo („Službene novine Kantona Sarajevo“ br: 23/17, 33/17, 30/19, 34/20, 33/21) i InformacijeMinistarstva za odgoj i obrazovanje Kantona Sarajevo broj: 11/03-34-7041-3/22 od 20.1.2023. godine, direktor **Javne ustanove Osnovna škola  „Stari Ilijaš” Ilijaš**,  objavljuje

**P O Z I V**

**ZA UPIS DJECE U PRVI RAZRED OSNOVNE ŠKOLE**

**ZA ŠKOLSKU 2023/2024. GODINU**

**I** - Upis djece u I razred osnovne škole vršit će se u **FEBRUARU**, u terminu **od 1.2. 2023. do 28.2.2023.** **godine**.

U izuzetnim opravdanim slučajevima upis djece će se obaviti i u augustu te se pozivaju roditelji/staratelji da djecu prijave za upis u februarskom roku, a samo **izuzetno**, uz opravdane razloge mogu se prijaviti u **augustu**.

**II** - **U prvi razred školske 2023/2024. godine će se upisati  djeca koja do 1.3.2023. godine imaju navršenih 5 i po godina života.**

Škola može omogućiti upis i djetetu mlađem od utvrđene starosne dobi za početak obaveznog odgoja i obrazovanja, uz pismeni zahtjev roditelja/staratelja djeteta i ako škola, nakon što razmotri preporuke Komisije za upis učenika u prvi razred, bude sigurna da je to u najboljem interesu djeteta.

Upis djeteta mlađeg od utvrđene starosne dobi može se izvršiti samo ako dijete do kraja kalendarske godine puni šest godina života.

**III - Školsko područje *Javne ustanove Osnovne škole  „Stari Ilijaš” Ilijaš* obuhvata sljedeće ulice:** *Donja Bioča, Donja Misoča, Donja Luka, Donji Malešići, Gornja Bioča, Gornja Misoča, Gornja Luka, Gornji Malešići, Mlini, Ribarići, Stari Ilijaš, Kamenica, Hadžići, Karaula i Vlaškovo*.

**U skladu sa članom 54. stav 6. Zakona o osnovnom odgoju  i obrazovanju, po zahtjevu roditelja, Škola  može upisati  i učenike  koji ne pripadaju  navedenom  školskom području u skladu sa raspoloživim prostornim i kadrovskim kapacitetima uz obavezu poštivanja Pedagoških standarda i normativa za osnovnu školu (“Službene novine Kantona Sarajevo**, broj 23/17, 33/17, 30/19, 34/20 I 33/21**).**

**IV – U** periodu od 1.2. do 28.2.2023. godine, u predškolskoj ustanovi koju dijete pohađa, roditelj/staratelj preuzima sljedeću dokumentaciju neophodnu za upis djeteta u I razred:

1. Obrazac prijave za upis djeteta u prvi razred osnovne škole za školsku 2023/2024. godinu;

2. Uvjerenje o pohađanju obaveznog  program  za djecu  u godini  pred polazak u školu

**V -** Osim obrasca za prijavu i Uvjerenja o pohađanju obaveznog predškolskog programa za djecu roditelji su dužni pribaviti i sljedeću dokumentaciju za dijete:

1. Izvod iz matične knjige rođenih/original ili ovjerena kopija;
2. Ljekarsko uvjerenje o psihofizičkom stanju djeteta za upis u školu i zdravstvenom statusu s opisom poteškoća (u Domu zdravlja gdje dijete ima otvoren karton);
3. CIPS prijava boravka, kao dokaz o pripadnosti školskom području – na uvid.

**Dokumentacija iz tačke IV se dostavlja na jedan od sljedećih načina:**

* **skenirana ili fotografisana putem e-maila:** **stariilijas@bih.net.ba** **ili**
* **lično u prostorije škole - kancelarija pedagoga, radni dan u terminu od 8:00 do 16:00.**

**O terminu testiranja djeteta roditelji/staratelji djece će biti blagovremeno obaviješteni putem e-mail koji je naveden u obrascu prijave za upis djeteta u prvi razred i/ili telefonskim putem. Roditelji/staratelji će prilikom testiranja djeteta predati originalnu dokumentaciju.**

*Sve dodatne informacije možete dobiti na kontakt telefon: 033 402 300 i 033 402 400 ili*

*e-mail* stariilijas@bih.net.ba **.**

Broj: 01-I-165/23 DIREKTOR ŠKOLE

*Stari Ilijaš, 27.1.2023. godine Adem Alić, MA*